stanford-oval/wikipedia huggingface dataset:
פרדי ורגאס
קריירת מועדונים

ורגאס גדל במחלקת הנוער של דפורטיבו לארה. הוא ערך 114 הופעות ליגה במדי הקבוצה הבוגרת של המועדון במסגרת ליגת העל הוונצואלית, בהן הבקיע עשרה שערים.
ב-15 בינואר 2021 הושאל ורגאס לדאלאס מה-MLS למשך עונת 2021. ב-18 באפריל ערך את הופעת הבכורה שלו במועדון, בתיקו 0-0 נגד קולורדו ראפידס במסגרת הליגה. בסך הכל ערך 13 הופעות ליגה במהלך תקופת ההשאלה במועדון, ולאחריה חזר לדפורטיבו לארה.
ב-8 ביוני 2022 חתם ורגאס במטרופוליטנוס מליגת העל הוונצואלית. הוא זכה עם המועדון באליפות ונצואלה לעונת 2022.
ב-16 בספטמבר 2023 חתם ורגאס במכבי בני ריינה מליגת העל הישראלית. ב-7 ביולי 2024 חתם במכבי נתניה.
קריירה בינלאומית

ב-9 בספטמבר 2021 ערך ורגאס את הופעת הבכורה שלו בנבחרת ונצואלה, בהפסד 2-1 לנבחרת פרגוואי במסגרת מוקדמות מונדיאל 2022.
תארים

אליפות ונצואלה (1): 2022
הערות שוליים

↑  FC Dallas Signs Freddy Vargas On Loan From Deportivo Lara באתר הרשמי של דאלאס, 15 בינואר 2021 (באנגלית)
חומרי ריח

אדם מריח ורדים
חומרי ריח (באנגלית: Aroma compounds) הם תרכובות כימיות בעלות ריח. רוב חומרי הריח הידועים הן תרכובות אורגניות קטנות עם מסה מולקולרית של עד 300 גרם למול.
חומרי הריח עשויים להיווצר באופן טבעי על ידי אורגניזמים שונים (צמחים, בעלי חיים, פטריות וחיידקיים), והם עשויים להתקבל באופן מלאכותי (סינתטי) או מלאכותי-למחצה (חצי סינתטי) בתהליכי ייצור המבוססים על עקרונות של הכימיה האורגנית.
חלק מחומרי הריח עשויים להיות נעימים לאדם, וחלקם עשויים להיות מצחינים ומעוררי בחילה.
שימושים

חומרי ריח משמשים כתוספים בתעשיית המזון והמשקאות, בייצור של חומרי ניקוי והיגיינה (בייצור של סבונים, בשמים, קרמים ומשחות). כמו כן, הם משמשים גם כחומרי מילוי בהתקנים המשמשים להרחקת בעלי חיים מסוימים או למשיכתם (פרומונים), ובייצור של כלי נשק מסוג אל הרג המשמשים לצורכי פיזור הפגנות (כגון בואש - משאית המפזרת סילוני מים עם חומרי ריח מבחילים).
חומרי ריח מוספים למכלי גז בישול לצורך זיהוי בעת דליפה (כגון מתאנתיול).
חומרי ריח נעימים

| שם התרכובת | ניחוח | מקור טבעי | מבנה החומר |
| --- | --- | --- | --- |
| מתיל אצטט | לק ציפורניים |  |  |
| מתיל פרופיונאט | רום פירות |  |  |
| מתיל בוטיראט | אננס ותפוח | אננס |  |
| אתיל אצטט | יין מתוק | מיץ ענבים שעבר תסיסה |  |
| איזואמיל אצטט | אגס ובננה | בננה |  |
| פנתיל פנטנואט | תפוח |  |  |
| אוקטיל אצטט | תפוז |  |  |
| בנזיל אצטט | תות שדה | תות שדה |  |
| גרניול | ורדים | גרניון ולימון |  |
| לימונל | לימון | עשב לימון |  |
| לימונן | תפוז | לימונים ותפוזים |  |
| קמפור | קמפור |  |  |
| מנתול | מנטה | מנטה |  |
| בנזאלדהיד | שקדים | שקד מצוי |  |
| אוגינול | ציפורן | ציפורן |  |
| סינאמאלדהיד | קינמון | קינמון |  |
| ונילין | וניל | וניל |  |
| אניסול | אניס | כַּמְנוֹן האניס |  |
| אסטרגול | טרגון | טרגון (לענה דרקונית) |  |
| תימול | תימול | קורנית |  |
| מתיל אנטרנילט | ענבים | ענבי קונקורד |  |
חומרי ריח מצחינים

תרכובות אורגניות המבוססות על חנקן, גופרית וזרחן עשויות להיות בעלות ריח רע מאוד ואף להוות סכנה של ממש במקרה של שאיפה. תרכובות האורגנו-גופרית בעלות הריח הרע, הן אלו שבהן הגופרית נמצאת במצב חמצון נמוך, כגון תיולים (תרכובות המקבילות לכהלים - אלא שבהן אטום גופרית מחליף את אטום החמצן), הן בעלות ריח מבחיל של ביצים רקובות, מזון מקולקל וגומי שרוף. לעומתן, התרכובות המבוססות על חנקן, עשויות להיות בעלות ריח רע של דגים מקולקלים (פירידין) או בשר רקוב. יש קבוצה פונקציונלית אורגנו-חנקנית נוספת בשם איזוציאניד ולתרכובות שלה ריחות מבחילים
נטרול של חומרי ריח המבוססים על גופרית יכול להיעשות על ידי חמצון של התרכובת בנוכחות מחמצנים חזקים כגון: אקונומיקה ומי חמצן. נטרול של תרכובות אורגניות המבוססות על חנקן, יכולות להתבצע גם על ידי הוספה של חומצה לקבלת מלחים שאינם נדיפים - מלחי אמוניום (לדוגמה, הוספה של מיץ לימון לדג מנטרלת במקצת את ריחו).
| שם התרכובת | ניחוח | מקור טבעי | מבנה החומר |
| --- | --- | --- | --- |
| טרימתיל אמין | אמוניה |  |  |
| דו-אמין בוטאן | בשר מרקיב | בשר מרקיב |  |
| פירידין | דג רקוב |  |  |
| אתאנתיול | ביצים רקובות |  |  |
| תיואצטון | ביצים רקובות |  |  |
| מימן גופרי | ביצים רקובות |  |  |
| 2-בוטן-1-תיאול |  | בואש |  |
| 3-מתיל-1-בוטאנתיאול |  | בואש |  |
| קינולין-2-מתאנותיאול |  | בואש |  |
ראו גם

ריח
ברכות הריח
קטורת הסמים
בושם
אמצעים לפיזור הפגנות
בואש (אמצעי לפיזור הפגנות)
בואשיים
הערות שוליים

↑  H.-D. Belitz · W. Grosch · P. Schieberle, Food Chemistry, 2009, Aroma Compounds (ארכיון)
↑  Nigel Deacon, Apple Flavour Compounds
↑  Dr. Karen, 2016, The Science of Smells (הקישור אינו פעיל, 23 ביוני 2017)
↑  William F. Wood, Department of Chemistry Humboldt State University, Arcata, CA 95521, Chemistry of Skunk Spray
| --- | --- |
בקרת זהויות :  NKC: ph127237
מבצע השפעה

מבצע השפעה הוא פעולות מתוכננות ומכוונות לדחוף אנשים לבצע פעולה מסוימת או לשנות את האופן בו אנשים רואים את העולם ואת ההחלטות שהם מקבלים, במיוחד בנוגע לבחירות ודעות פוליטיות. פעולות אלו מבוצעות על ידי שחקנים מגוונים, כולל ממשלות, קבוצות פוליטיות, ותאגידים, ולעיתים גם על ידי יחידים בעלי אג'נדה מסוימת.
מבצעי השפעה כוללים מגוון רחב של טקטיקות, בהן הפצת מידע כוזב או מוטעה, הדגשת נושאים אמיתיים אך משניים כדי להעניק להם חשיבות מופרזת, ושימוש במניפולציות רגשיות על קהל היעד. מטרת המבצע היא להשפיע על התפיסות והעמדות של הציבור, לעיתים קרובות בניסיון לקדם אג'נדה פוליטית, חברתית או כלכלית מסוימת.
התקדמות הטכנולוגיה והשימוש הגובר באלגוריתמים מורכבים ובבינה מלאכותית בנוסף להתפתחות המדיה החברתית סיפקו כלים חזקים למבצעי השפעה, מה שמאפשר למפעילים להפיץ את המסרים שלהם במהירות וביעילות על פני קהלים רחבים. במהלך השנים האחרונות, ראינו דוגמאות רבות של מבצעי השפעה מוצלחים. אחד מהמקרים הבולטים הוא ניסיונות ההתערבות בבחירות לנשיאות ארצות הברית בשנת 2016, שבהן קבוצות שנתמכו על ידי רוסיה ניסו להשפיע על דעת הקהל האמריקאית באמצעות הפצת דיסאינפורמציה והפעלת קבוצות מזויפות ברשתות החברתיות.
מבצעי השפעה יכולים להתקיים גם במישור הכלכלי והחברתי, ולא רק הפוליטי. תאגידים יכולים להשתמש בפרסום ממומן ובשיווק ויראלי כדי לקדם את מוצריהם או להשפיע על דימוי המותג שלהם. כמו כן, קמפיינים חברתיים ועמותות עשויים להשתמש בטקטיקות של מבצעי השפעה כדי לקדם מטרות שונות, כגון מודעות לאיכות הסביבה, זכויות אדם או בריאות הציבור.
מאפיינים

מבצעי השפעה נועדו להשפיע על דעת הקהל והתודעה של קהל היעד באמצעות הפצת מידע מוטעה, דיסאינפורמציה ונרטיבים שליליים, תוך שימוש בפלטפורמות דיגיטליות וכלי סייבר מתקדמים. מאפיינים עיקריים של מבצעי השפעה כוללים:
שימוש בזהויות מזויפות וחשבונות פיקטיביים: מבצעי השפעה משתמשים בזהויות מזויפות ובחשבונות פיקטיביים ברשתות החברתיות כדי להפיץ נרטיבים שליליים ולהגביר את התפוצה שלהם. לדוגמה, מבצע השפעה של ה-CIA ברשתות החברתיות הסיניות כלל שימוש בזהויות מזויפות כדי להפיץ נרטיבים שליליים על ממשלת סין ולהדליף מידע מזלזל לכלי חדשות בחו"ל.
הפצת מידע כוזב ומניפולציות תודעתיות: מבצעי השפעה מתמקדים ביצירת והפצת מידע כוזב או מעוות במטרה לשנות את התפיסה הציבורית. המבצע של ה-CIA כלל הפצת טענות על כך שחברי המפלגה הקומוניסטית הסינית מחביאים כסף בחו"ל וטענות על שחיתות ביוזמת החגורה והכביש של סין.
יצירת לחץ פסיכולוגי ופרנויה: מטרת המבצע היא ליצור לחץ פסיכולוגי ופרנויה בקרב המנהיגות של קהל היעד. במבצע של ה-CIA, המטרה הייתה לעורר פרנויה בקרב המנהיגים הסינים ולגרום להם לבזבז משאבים במרדף אחרי חדירות לרשת האינטרנט של סין.
שימוש בטכנולוגיות מתקדמות: מבצעי השפעה עושים שימוש בטכנולוגיות מתקדמות ובכלים של בינה מלאכותית ליצירת תוכן משכנע ומשופר כמו דיפ פייק.
תגובה לאיומים והתגוננות מפניהם: מבצעי השפעה אינם פועלים בריק והם כוללים גם מאמצים לזהות ולהתגונן מפני איומים. לדוגמה, סין הגיבה למבצע ההשפעה של ה-CIA באומרה כי ארצות הברית משתמשת בפלטפורמות תקשורת כנשק להפצת מידע כוזב.
דוגמאות למבצעי השפעה > רוסיה על מדינות מערביות

מבצע השפעה שמפעילה רוסיה מאז מלחמת רוסיה אוקראינה ומפיץ דיסאינפורמציה ופרופגנדה בארצות הברית, גרמניה ואוקראינה באמצעות רשת רחבה של חשבונות מדיה חברתית ואתרים מזויפים. על פי Insikt Group, למבצע מעל 2,000 חשבונות מזויפים, אך ההשפעה שלהם על משתמשים אותנטיים מוגבלת. במסגרת המבצע, נוצרו מעל 800 חשבונות באוקראינה שהפיצו מאמרים מזויפים במטרה לערער את אמון הציבור בכוח הצבאי והפוליטי של אוקראינה ובקשריה עם המערב. בגרמניה ובארצות הברית, הקמפיין התמקד בפרסום תוכן שמציג את גרמניה כמדינה בדעיכה כלכלית וחברתית ואת ארצות הברית כמקום עם בעיות חברתיות וצבאיות, מתוך כוונה לנצל את המחלוקות החברתיות והפוליטיות לפני הבחירות ב-2024.
דוגמאות למבצעי השפעה > דונלד טראמפ וקיימברידג' אנליטיקה

מבצע השפעה בולט נוסף התרחש במהלך הבחירות לנשיאות ארצות הברית בשנת 2016 כאשר חברת קיימברידג' אנליטיקה עבדה עם הקמפיין של דונלד טראמפ. החברה השתמשה במידע שנאסף באופן לא חוקי מפרופילים של מיליוני משתמשי פייסבוק כדי ליצור פרופילים פסיכוגרפיים מדויקים. באמצעות ניתוח זה, פיתחה החברה קמפיינים ממוקדים ומותאמים אישית שהופצו ברשתות החברתיות כדי להשפיע על דעת הקהל ולהניע את הבוחרים להצביע לטובת טראמפ. המבצע עורר ביקורת רחבה והעלה שאלות לגבי הפרטיות והשימוש במידע אישי לצורכי השפעה על ההצבעה הפוליטית. הפרשה הובילה לחקירות והעמדות לדין של גורמים שונים במעורבים.
דוגמאות למבצעי השפעה > חברת סטואיק הישראלית

OpenAI זיהתה ושיבשה חמישה מבצעי השפעה שניסו להשתמש במודלי הבינה המלאכותית שלה להשפיע על הליכים פוליטיים במדינות שונות, כולל פעילות של חברת סטואיק הישראלית. פעילות זו כוונה נגד קהלים בקנדה, ארצות הברית, ישראל, הודו וגאנה. הדוח של OpenAI מציין כי הקמפיינים לא הצליחו להגדיל את הפעילות בקרב קהל היעד בצורה משמעותית כתוצאה מהשימוש בשירותים שלהם. בנוסף, זוהתה גם פעילות מרוסיה וסין שניסתה להשפיע על דעות הציבור במספר מדינות, כולל הפצת תמיכה בסין וביקורת על מבקריה.
החקירה של OpenAI העלתה כי למרות שהשחקנים מאחורי הקמפיינים ניסו לייצר תוכן באמצעות המודלים של החברה, הקמפיינים לא הצליחו להגדיל את ההשפעה שלהם בקרב קהלים אותנטיים. מאז השקת ChatGPT ודומיו, עלו חששות לגבי השימוש בהם לצורכי השפעה פוליטית ומתקפות סייבר.
דוגמאות למבצעי השפעה > משרד התפוצות הישראלי

משרד התפוצות הפעיל מבצע השפעה חשאי במטרה להשפיע על עמדותיהם של מחוקקים אמריקנים לתמיכה במלחמה בעזה. המבצע, שמומן בכ-2 מיליון דולר, כלל שימוש במאות חשבונות מזויפים ברשתות החברתיות כדי לפרסם תגובות אוהדות לישראל. הדיווח של הניו יורק טיימס ציין כי מבצע ההשפעה כוון במיוחד למחוקקים אפרו-אמריקאים מהמפלגה הדמוקרטית, כולל האקים ג'פריס, רפאל וורנוק וריצ'י טורס. מטא ו-OpenAI זיהו וסיכלו את המבצע, שזכה להשפעה מוגבלת בלבד, עם כ-40 אלף עוקבים בחשבונות הפיקטיביים שהופעלו.
דוגמאות למבצעי השפעה > ארצות הברית על סין

נשיא ארצות הברית דונלד טראמפ, אישר לסוכנות הביון המרכזית (CIA) להשיק קמפיין חשאי ברשתות החברתיות הסיניות במטרה להפוך את דעת הקהל בסין נגד ממשלתה. הקמפיין, שהחל בשנת 2019 הופעל על ידי צוות קטן של פעילים שהשתמשו בזהויות אינטרנט מזויפות כדי להפיץ נרטיבים שליליים על ממשלתו של שי ג'ינפינג. הפעילים קידמו טענות לפיהן חברי המפלגה הקומוניסטית השלטת מחביאים כסף שהושג בחו"ל וציינו כי יוזמת החגורה והדרך מושחתת ובזבזנית. מטרת המאמצים הייתה לעורר פרנויה בקרב המנהיגים הבכירים ולגרום לממשלה לבזבז משאבים במרדף אחרי חדירות לרשת האינטרנט של סין.
הערות שוליים

1 2 3  What are influence operations and why are we investigating them?, TBIJ (באנגלית)
1 2 3 4 5  דגנית פייקובסקי ואביתר מתניה, מבצעי השפעה בסייבר — מאפיינים ותובנות
↑  Confessore, Nicholas (2018-04-04). "Cambridge Analytica and Facebook: The Scandal and the Fallout So Far". The New York Times (באנגלית אמריקאית). ISSN 0362-4331. נבדק ב-2024-07-07.
↑  עומר כביר, OpenAI: זיהינו ושיבשנו מבצע השפעה של חברת סטואיק הישראלית, באתר www.msn.com
↑  דיווח: ישראל הפעילה מבצע השפעה חשאי נגד מחוקקים אמריקנים לתמיכה במלחמה בעזה, באתר ‏מאקו‏, 5 ביוני 2024
↑  דיווח: טראמפ הורה ל-CIA לפתוח במבצע חשאי בניסיון להשפיע על דעת הקהל בסין, באתר ‏מאקו‏, 14 במרץ 2024
דרק ת'ילר

| --- | --- |

 לידה:  29 באוקטובר 1986 (בן 38) פורט קולינס, ארצות הברית 
 מדינה:  ארצות הברית 
 תקופת הפעילות:  מ-2007 
 מקום לימודים:  אוניברסיטת המדינה של קולורדו  בית הספר התיכון לואיס-פאלמר 
 http://derektheler.com/
 פרופיל ב-IMDb
 
דרק ת'ילר (באנגלית: Derek Theler נולד ב-29 באוקטובר 1986) הוא שחקן קולנוע וטלוויזיה ודוגמן אמריקאי.
קריירת משחק

ת'ילר החל את קריירת המשחק שלו בשנת 2009, כשכיכב בתפקידים קטנים בסדרות טלוויזיה בהן מקום טוב באמצע, קוגר טאון והוליווד הילס.
בין הופעות משחק, ת'ילר דגמן בפרסומות בטלוויזיה ושלטי חוצות. הוא הופיע לראשונה בפרסומת לקוקה-קולה זירו בשנת 2009. לאחר מכן הופיע בקמפיין ל-"State Farm", בו גילם "בחור לוהט" שהועלה באוב על ידי שלוש נשים. הוא גם השתתף בפרסומות של נייקי, "Kayak.com, Arby's" ו-Verizon .
מלבד המשחק, הוא כתה והפיק בפועל סרט קצר בשם "Intrusion" .
בשנת 2012, ת'ילר לוהק לתפקיד הראשי הראשון שלו בקומדיית המצבים המשפחתית בייבי דאדי. הוא גילם את דני ווילר, אחיה של הדמות הראשית. באותה שנה, שיחק בסדרת האינטרנט Project SERA
בשנת 2015, הוא כיכב בתור צ'ייס ווקר בסרט "Shark Killer", שהוקרן לראשונה ב-16 ביוני 2015 באמצעות הורדה דיגיטלית. ת'ילר גילם את התפקיד של צייד כרישים שצד כריש שחור סנפיר שבלע יהלום יקר ערך במהלך עסקה מפוקפקת של כנופיה. הוא גם שיחק בתפקיד ג'ורדן בסרט חג המולד How Sarah Got Her Wings, שיצא ישירות בווידאו לפי דרישה ב-1 בנובמבר 2015. סרט חג המולד הוקרן בבכורה בטלוויזיה ב-6 בדצמבר 2015.
ב-19 בנובמבר 2015, ת'ילר כיכב בפארודיה "Funny or Die" שכותרתה "Chicago Sanitation" . בשנת 2016, שיחק בסרט לכל המשפחה "Secret Summer" שיצא לאקרנים ב-2 באפריל 2016 ב-PixL (יצא בווידאו על פי דרישה ויוטיוב). הוא הופיע גם בסרט הקצר "Princess Rap Battle", שם גילם את הצייד. הסרט שוחרר לצפייה ביוטיוב ב-6 באפריל 2016.
בשנת 2017, הוא כיכב בתור כריס בסרט הקצר "Brotherly Love" לצד קריסטה קלמוס. באותה שנה, לוהק לתפקיד קרייג הוליס / מיסטר אימורטל בסדרת הטלוויזיה של היקום הקולנועי של מארוול, "הלוחמים החדשים" . הסדרה בוטלה. הוא כיכב כאורח בפרק של קומדיית המצבים "אמא אמריקאית". הוא שיחק בסדרת היוטיוב "וויין" ובסדרת הטלוויזיה אלים אמריקאים. ת'ילר שיחק בתפקיד אורח בסדרת הקומדיה האינטרנטית Dollface.
ב-24 בספטמבר 2019, ת'ילר לוהק לתפקיד בסדרה הקומית 68 Whiskey.
חיים אישיים

ת'ילר אובחן כחולה סוכרת מסוג 1 בגיל 3. הוא למד באוניברסיטת קולורדו סטייט בפורט קולינס, קולורדו.
הוא התחיל לצאת עם השחקנית ליסה מארי סאמרסקייל במאי 2016. ביולי 2022, הודיע ת'ילר באינסטגרם שלו שהוא וסאמרסקייל התארסו.
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 2009 | G Love | קליף | קצר |
| 2010 | Intrusion | מייק מאיירס | קצר |
| 2010 | יום האהבה | מעסה | ללא קרדיט |
| 2010 | תביא אותו כמו גבר | אורח סטנדרטי | ללא קרדיט |
| 2011 | Katherine Heigl Hates Balls | דוגמן | סרט קצר |
| 2011 | Camp Virginovich | דרק מור |  |
| 2015 | Shark Killer | צ'ייס ווקר |  |
| 2015 | How Sarah Got Her Wings | ג'ורדן |  |
| 2016 | Secret Summer | ג'ייק קנמן |  |
| TBA | Deadlocked: Dad of the Dead | אייברסון |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2007 | הוליווד הילס | עצמו | כוכב אורח בפרק "New Year, New Friends" |
| 2009 | קוגר טאון | בחור בים | פרק "Two Gunslingers" (ללא קרדיט) |
| 2009 | מקום טוב באמצע | טכנאי סאונד | פרק "The Scratch" (ללא קרדיט) |
| 2009–2010 | לייט נייט עם קונאן או'בריאן | שוטר אופניים / לוקי | ללא קרדיט |
| 2010 | Vampire Zombie Werewolf | דרקטור |  |
| 2011 | קונאן | אולסטאר / ת'ור |  |
| 2011 | 90210 | שון | 2 פרקים |
| 2012 | פרויקט SERA | ריגינס | סדרת אינטרנט |
| 2012–2017 | בייבי דאדי | דני וילר | תפקיד ראשי; 100 פרקים |
| 2017 | אמא אמריקאית | דירק, הלוחש לחזירים | פרק: "The Pig Whisperer" |
| 2018 | הלוחמים החדשים | קרייג הוליס / מר אימורטל | תפקיד ראשי; פיילוט שלא נמכר |
| 2019 | וויין | קונאן | פרק: "Buckle The F**k Up" |
| 2019 | אלים אמריקאים | דונר הגדול | פרק: "Donar the Great" |
| 2019 | Dollface | ראיין | פרק: "F*** Buddy" |
| 2020 | 68 Whiskey | ססקואץ' | תפקיד ראשי |
| 2023 | The Naughty Nine | ברונו | סרט טלוויזיה של ערוץ דיסני |
פילמוגרפיה > סדרת אינטרנט

| שנה | כותרת | תפקיד | הערות |
| --- | --- | --- | --- |
| 2016 | Princess Rap Battle | צייד |  |
| 2018 | Ninjak vs. the Valiant Universe | XO Manowar |  |
קליפים

| שנה | כותרת | תפקיד | הערות |
| --- | --- | --- | --- |
| 2009 | ריהאנה ft ג'יי-זי בשיר Hard | חייל אמיתי מס' 10 | שחקן/דוגמן |
פרסים ומועמדויות

| שָׁנָה | פרס | קטגוריה | עבודה מועמדת | תוצאה |
| --- | --- | --- | --- | --- |
| 2013 | פרסי בחירת הנוער | בחירה טלוויזיה: פריצת השנה | בייבי דאדי | מועמדות |
| 2016 | פרסי בחירת הנוער | בחירה נבחרי הטלוויזיה: ליפלוק: משותף עם צ'לסי קיין | בייבי דאדי | מועמדות |
הערות שוליים

↑  Corriston, Michelle (11 ביולי 2012). "Baby Daddy: Derek Theler Talks About His New Hit Show". College Magazine. אורכב מ-המקור ב-12 בנובמבר 2013. נבדק ב-3 באוגוסט 2013. {{cite web}}:  (עזרה)
↑  "Coca-Cola Zero NANODISK". YouTube. נבדק ב-3 באוגוסט 2013. {{cite web}}:  (עזרה)
↑  "State Farm "Like a Good Neighbor" Darkside Ad". YouTube. נבדק ב-3 באוגוסט 2013. {{cite web}}:  (עזרה)
↑  "Derek Theler - Biography". IMDb. נבדק ב-3 באוגוסט 2013. {{cite web}}:  (עזרה)
↑  "Derek Theler plays Danny Wheeler". Baby Daddy. ABC family. נבדק ב-9 באוגוסט 2012. {{cite web}}:  (עזרה)
↑  Lowry, Brian (18 ביוני 2012). "Baby Daddy". The Los Angeles Times. אורכב מ-המקור ב-11 באפריל 2013. נבדק ב-15 במרץ 2013. {{cite news}}:  (עזרה)
↑  "Project: S.E.R.A - Original Sci-Fi Series - Episode 1 of 6". YouTube. 2013-01-30. נבדק ב-2015-09-02.
↑  "Shark Killer". iTunes. נבדק ב-2015-06-16.
↑  "How Sarah Got Her Wings on iTunes". iTunes. נבדק ב-2015-11-03.
↑  "Networks begin eight weeks of Christmas movies". Gusto. אורכב מ-המקור ב-2015-11-03. נבדק ב-2015-11-03.
↑  "Serial Scoop: ION Movie 'How Sarah Got Her Wings' Premieres Tonight, Stars Lindsey Gort, Derek Theler". www.serialscoop.com. נבדק ב-2015-12-07.
↑  "Secret Summer Movie".
↑  Whitney Avalon (2016-04-06), FREYA vs RAVENNA: Princess Rap Battle (Laura Marano, Derek Theler, Whitney Avalon), נבדק ב-2016-04-07
↑  Lovett, Jamie (8 באוקטובר 2016). "Ninjak Vs. The Valiant Universe Trailer Released At NYCC". ComicBook.com. {{cite web}}:  (עזרה)
↑  DJI (2017-02-14), DJI - Brotherly Love (A Short Film for Valentine's Day), נבדק ב-2017-02-28
↑  "Marvel's 'New Warriors' Sets Its Cast — Including Squirrel Girl (Exclusive)". The Hollywood Reporter (באנגלית). נבדק ב-2017-07-11.
↑  Petski, Denise (2017-07-10). "'Marvel's New Warriors' Sets Cast; Milana Vayntrub Is Squirrel Girl". Deadline (באנגלית אמריקאית). נבדק ב-2017-07-11.
↑  Polito, Thomas (15 בספטמבר 2019). "Exclusive: Marvel's 'New Warriors is Dead; Superhero Show Fails to Find a New Home". The GWW. ארכיון מ-16 בספטמבר 2019. נבדק ב-15 בספטמבר 2019. {{cite web}}:  (עזרה)
↑  Stephens, Emily L. "Drumroll, please, as American Gods comes to the cabaret". TV Club (באנגלית אמריקאית). נבדק ב-2019-04-16.
↑  "Derek Theler on Instagram: "It's official, @hulu just dropped the first season of Dollface and @katdenningsss is amazing and hilarious. I had a great time working on…"". Instagram (באנגלית). אורכב מ-המקור ב-2021-12-25. נבדק ב-2019-11-23.
↑  Petski, Denise (2019-09-24). "'68 Whiskey': Derek Theler, Beth Riesgraf & Lamont Thompson Among Six Cast In Paramount Network Series". Deadline (באנגלית). נבדק ב-2020-01-12.
↑  "The Reel Deal: Derek Theler Q&A". 303 Magazine.
↑  "Live Ramp Up". The Live Ramp Up.
↑  Petski, Denise (24 בספטמבר 2019). "'68 Whiskey': Derek Theler, Beth Riesgraf & Lamont Thompson Among Six Cast In Paramount Network Series". Deadline Hollywood. נבדק ב-29 בנובמבר 2019. {{cite web}}:  (עזרה)
נתרן חנקתי

| --- | --- |

 
 שם סיסטמטי:  Sodium Nitrate
 כתיב כימי:  NaNO₃ 
 מסה מולרית:  84.9947 גרם/מול
 מראה:  אבקה לבנה או גביש שקוף
 מספר CAS:  7631-99-4
 צפיפות:  2.26 גרם/סמ"ק
 מצב צבירה:  מוצק
 מסיסות:  91.2 גרם ב-100 מ"ל (ב-25 מעלות)
 טמפרטורת היתוך:  307 °C   580.15 K
 טמפרטורת רתיחה:  653 °C   926.15 K
 מקדם שבירה:  1.587
 אנתלפיית התהוות סטנדרטית:  −257 קילוג'ול למול
 הערה כללית:  מתפרק ברתיחה
 
נתרן חנקתי (Sodium Nitrate) הידוע גם כ"מלחת צ'ילי" הוא מלח, שנוסחתו NaNO3. זהו מוצק לבן המסיס מאוד במים ומשמש להכנת דשנים וחומרי נפץ וכן בתעשיית הזכוכית. כתוסף מזון נתרן חנקתי משמש כמשמר ומסומן בקוד E251. החומר נמצא באופן טבעי בירקות עלים ירוקים.
כריית נתרן חנקתי הייתה בעבר כה רווחית שבין השנים 1879–1883 נלחמו צ'ילה, פרו ובוליביה על מחוזות עשירים במרבצי החומר. המלחמה הסתיימה בסיפוח המחוזות לצ'ילה.
ניתן להפיק את המלח מסתירה של חומצה חנקתית בנתרן הידרוקסידי  HNO_{3}+NaOH\rightarrow NaNO_{3}+H_{2}O
בתעשייה מופק החומר בתגובה של חומצה חנקתית עם נתרן פחמתי
Na_{2}CO_{3}+2HNO_{3}\rightarrow 2NaNO_{3}+H_{2}O+CO_{2}
או עם נתרן ביקרבונט
NaHCO_{3}+HNO_{3}\rightarrow NaNO_{3}+H_{2}O+CO_{2}
ראו גם

מלחת
הערות שוליים

↑  PubChem, Sodium Nitrate, pubchem.ncbi.nlm.nih.gov (באנגלית)
| --- | --- |
בקרת זהויות :  GND: 4171271-7
משה טויב

הרב משה טויב (נולד בכ"ז באלול ה'תרח"ץ) הוא האדמו"ר מקאלוב, עוסק בהחזרה בתשובה ובקירוב רחוקים.
ביוגרפיה

נולד לרבי מנחם שלמה טויב, האדמו"ר מקאלוב בדור השישי ומחבר הספר "חקל תפוחין" וספר ״אור מנחם״, בן רבי משה מקאלוב מחבר הספר "עת רצון" וחתן רבי ישכר דב רוקח האדמו"ר מלינסק. למד בישיבת בעלזא בירושלים.
בשנת תשל"ח נפטר אביו והוא החל לכהן כאדמו"ר מקאלוב. הקים את ארגון 'אור עולם' לקירוב רחוקים ועוסק רבות בהחזרה בתשובה. פעל בקרב יהודי צרפת שירשמו את ילדיהם לחינוך תורני.
בשנים האחרונות חולה בניוון שרירים, והוא יכול להזיז רק את אישוני עיניו, ובאמצעות טכניקה מיוחדת הוא מתכתב ומדבר על ידי עיניו עם מקורביו.
האדמו"ר מתגורר בוויליאמסבורג ותחת נשיאותו בתי כנסת בבורו פארק, וביתר עילית, ומונסי.
משפחתו

גיסיו הם רבי ישראל רוזנבוים אדמו"ר מסטניסלב-מונסי (בנו של רבי יצחק אייזיק רוזנבוים מזוטשקא), רבי יצחק אשכנזי אדמו"ר מאלעסק ורבי נתן דוד רוזנברגר רב בגמזו, (אחיו של הרב יהושע רוזנברגר).
בניו:
רבי אליעזר צבי (חתנו של רבי שמואל יעקב קאהן, האדמו"ר מתולדות אברהם יצחק) רב קהילת קאלוב בביתר עילית.
רבי אהרן שמעון (חתן הרב חיים מאיר ואזנר) רב קהילת קאלוב בבורו פארק.
רבי ישכר דוב (חתן רבי יצחק יחיאל מיכל פנט האדמו"ר מדעעש בני ברק), רב קהילת קאלוב בוויליאמסבורג וראש הארגון "אור עולם".
רבי נפתלי מרדכי (חתן רבי ישראל הגר האדמו"ר מויז'ניץ מונסי) רב קהילת קאלוב במונסי.
חתניו:
רבי דוד הגר האדמו"ר מויז'ניץ לונדון.
רבי אשר מרדכי רוזנבוים ממושלו.
רבי מנחם נחום בן רבי חי יצחק מרחמסטריווקא האדמו"ר מרחמסטריווקא אוקין וויין בלייקווד (ניו ג'רזי).
רבי שאול שמחה פרידמן רב קהילת "שמן למנחה" בלייקווד (ניו ג'רזי) ובנו של רבי חיים אלעזר גאב"ד טענקא.
רבי יעקב מוסקוביץ' (בן רבי יצחק אלעזר משאץ מונסי רב קהילת תורת חמ"ד בוויליאמסבורג.
הרב אלכסנדר אשכנזי רב קהילת קוריץ (בנו של רבי חנוך דוב מהורדענקא).
רבי אלעזר יונה גינזבורג, בן רבי משולם פייש מחוסט בורו פארק רב קהילת סוואליווא בוויליאמסבורג.
הערות שוליים

↑  "הצילו את בני שלא ייסע לסוריה": הזעקה שטלטלה את משלחת הרבנים בצרפת, באתר כל הזמן. גדולי ישראל מעוררים להציל את ילדי צרפת העולים בשבועות אלו לישראל • תיעוד, באתר JDN‏ מעון קדשו • הרב וכטפוגל ראש ישיבת זכרון משה בסאוט פלסבורג במעונו של האדמו"ר מקאלוב, באתר JDN‏
↑  האדמו"ר מקאלוב כתב לנשיא ארה"ב ברק אובמה דרך העיניים: "תעניק חנינה לסאמט", באתר JDN‏
בית רובי

בית רובי (באנגלית: Robie House) הוא נקודת ציון היסטורית לאומית של ארצות הברית שנמצאת כעת בקמפוס של אוניברסיטת שיקגו בשכונת סאות' סייד של הייד פארק בשיקגו, אילינוי. נבנה בשנים 1909–1910 ותוכנן כבית חד משפחתי על ידי האדריכל פרנק לויד רייט והוא נחשב לדוגמה הבולטת ביותר של סגנון בתי הערבה, הסגנון האדריכלי הראשון שנחשב לאמריקאי ייחודי. הוא הוגדר כנקודת ציון היסטורית לאומית ב-27 בנובמבר 1963, והופיע ברשימה הראשונה של המרשם הלאומי של מקומות היסטוריים ב-15 באוקטובר 1966. בית רובי ומבחר מבנים אחרים של רייט נרשמו ברשימת אתרי מורשת עולמית תחת הכותרת "אדריכלות המאה ה-20 של פרנק לויד רייט" ביולי 2019.
אדריכלות

בית רובי הוא אחת הדוגמאות הידועות ביותר לסגנון האדריכלי של בתי ערבה של פרנק לויד רייט. המונח נטבע על ידי מבקרי אדריכלות והיסטוריונים (לא על ידי רייט) שהבחינו כיצד הבניינים ומרכיביהם השונים חבים את השפעתם העיצובית לנוף וחיי הצמחים של הערבה התיכונה של ארצות הברית. אופייני לבתי ערבה של רייט, הוא עיצב לא רק את הבית, אלא את כל חללי הפנים, החלונות, התאורה, השטיחים, הריהוט והטקסטיל. כפי שכתב רייט ב-1910, "די בלתי אפשרי להתייחס לבניין כדבר אחד ולריהוט שלו כדבר אחר... כולם הם פרטים מבניים של אופיו ושלמותו."
אדריכלות > חוץ

הכרכובים הזיזיים הבולטים בגג, פסים רציפים של חלונות זכוכית אמנותיים והשימוש בלבנים רומיות מדגישים את הקווים האופקיים של המבנה. הקו האופקי הזכיר לו את הערבה האמריקנית והיה לסימן של מנוחה ומחסה, כיאה לבית. הקירות החיצוניים נבנו ב-2 שכבות לבנים. ליבת לבני שיקגו עם ציפוי דקורטיבי של לבנים רומיים בצבעי אדום-כתום עם כתמי ברזל. כדי להדגיש עוד יותר את האופקיות של הלבנים, החיבורים האופקיים מולאו בטיט בצבע שמנת והחיבורים האנכיים הקטנים מולאו בטיט בצבע לבנים. מרחוק, ביצוע מורכב ויקר זה יוצר רושם של קווים רציפים של צבע אופקי וממזער את המראה של לבנים בודדות. העיצוב של חלונות הזכוכית האמנותיים הוא דוגמה מופשטת של זכוכית צבעונית ושקופה תוך שימוש בזוויות 30 ו-60 מעלות, האהובות על רייט. רייט השתמש בעיצובים דומים בשטיחי קיר בתוך הבית ועבור השערים המקיפים את החללים החיצוניים וסוגרים את חצר המוסך. התקציב העתיר של משפחת רובי, אפשר לרייט לתכנן בית עם כמות פלדה גבוהה, שאפשרה יצירת גגות זיזיים ארוכים וסטייה מינימלית בבנייתם. האדניות, המשקופים, אדני החלונות ושאר העיטורים החיצוניים עשויים מאבן גיר בדפורד (אנ').